TYÖ- JA ELINKEINOMINISTERIÖ KOKOUSMUISTIO 11/2014

Työllisyys- ja yrittäjyysosasto

**ELINIKÄISEN OHJAUKSEN OHJAUS- JA YHTEISTYÖRYHMÄN (ELO-ryhmä) KOKOUS**

Aika: Perjantai 6.6.2014 klo 09.00 – 11.58

Paikka: Työ- ja elinkeinoministeriö, Mikonkatu 5, 5. kerros, kh Lauri

Läsnä: ( x ) Felt,Teija, työ- ja elinkeinoministeriö (pj)

( - ) Kangaspunta, Kirsi, opetus- ja kulttuuriministeriö

 ( - ) Hakala, Pirjo, Diakonia-ammattikorkeakoulu, ARENE ry

 ( x ) Karlsson, Ulla-Jill, opetus- ja kulttuuriministeriö (sihteeri)

 ( - ) Kela, Panu, Iltakoulujen Liitto, IKLO ry

 ( x ) Kilpeläinen, Kari, Tampereen työ- ja elinkeinotoimisto

 ( x ) Koskinen, Mikko, Suomen Ammattiliittojen Keskusjärjestö, SAK ry

 ( - ) Kuusi, Emma, opetus- ja kulttuuriministeriö

 ( x ) Leminen, Ari-Pekka, työ- ja elinkeinoministeriö,

 ( - ) Lempinen, Petri STTK ry

 ( - ) Narikka, Jouko, valtiovarainministeriö

 ( - ) Meriläinen, Raija, opetus- ja kulttuuriministeriö (sihteeri)

 ( - ) Mikkilä, Joonas, Suomen Lukiolaisten Liitto ry

 ( x ) Mäkinen, Jukka, Suomen yliopistot UNIFI ry

 ( x ) Mäkelä, Michael, Regionsförvaltningsverket i Västra och Inre Finland

 (x) Peltokoski Jukka, Pirkanmaan ELY - keskus

 ( - ) Pokka, Ari, Suomen Rehtorit ry

 ( - ) Pulliainen, Harry, työ- ja elinkeinoministeriö (sihteeri)

 ( - ) Puranen, Laila, Opetushallitus

 (-) Ruuskanen-Parrukoski, Pirkko, Vapaan sivistystyön yhteisjärjestö

 (x) Sartoneva, Pirkko, (edellisen sijaisena)

 ( x ) Salminen, Hannele, Suomen Kuntaliitto Ry

 ( - ) Sarvimäki, Pirjo, Sosiaali- ja terveysministeriö, saapui 13.15

 ( - ) Takatalo, Pirkko, Ammattiosaamisen kehittämisyhdistys AMKE ry

 ( - ) Taskila, Veli-Matti, SAMOK

 ( x ) Taukojärvi, Sari, Akava ry (sijaisena Heidi Hännikäinen)

 ( x ) Tiainen, Kimmo, Pohjois-Savon elinkeino-, liikenne ja ympäristökeskus (sijaisena Jan Blomberg)

 ( x ) Toikka, Inkeri OAJ ry, (sijaisena Sahamies, Miika)

 ( - ) Winqvist, Liisa, Työ- ja elinkeinoministeriö

 ( x ) Valkama, Airi, Erilaisten oppijoiden liitto ry

 ( x ) Virolainen, Kati, Kansainvälisen liikkuvuuden ja yhteistyön keskus CIMO

 ( - ) Yli-Suomu, Riikka-Maria, Kunnallinen Työmarkkinalaitos

 ( - ) Ågren, Satu, Elinkeinoelämän Keskusliitto ry

Muut osallistujat:

 Päivi Bosquet, opetus- ja kulttuuriministeriö

 Auli Ryhänen, Aikuisohjauksen koordinaatioprojekti

 Hanna-Mari Hyttinen, TEM

 Ari Hyyryläinen, Salmia / Laituri -projekti

 Sakari Saukkonen, VOKES

 Marja Pudas, Keski-Suomen ELY -keskus

 Kimmo Kamppari, AMKE

**1. Kokouksen avaus**

Puheenjohtaja Teija Felt toivotti läsnäolijat tervetulleeksi ja avasi kokouksen klo 09.01. Hän esitteli myös tämän kokouksen esityslistan.

Päätös: Esityslista hyväksyttiin.

2. **Edellisen kokouksen pöytäkirjan hyväksyminen**

Puheenjohtaja esitteli tiiviisti opetus- ja kulttuuriministeriössä 25.2.2014 pidetyn kokouksen muistion.

Päätös: Hyväksyttiin kokousmuistio sellaisenaan, **liite 1.**

**3. Uusi rakennerahastokausi 2014–2020: valmistelun tilanne:**

Kohti ohjaamoa -hankkeen vaihe, Marja Pudas Keski-Suomen ELY -keskus

Marja Pudas esitteli Keski-Suomen ELY- keskuksen rahoittamaa ja Jyväskylän ammattikorkeakoulun ammatillisen opettajakorkeakoulun (päätoimija) toteuttaman Kohti Ohjaamoa -hankkeen taustoja ja vaihetta sekä puhui yleisesti monialaisen ohjauksen kehittämisen haasteista, **liite 2**. Eräs haaste on ollut työllistämispalveluihin liittyneiden kuntakokeiluiden ja nyttemmin nuorisotakuuseen liittyvien kuntakokeiluiden ja ohjaamotoiminnan kehittämisen yhteensovittaminen. Nyt näyttää siltä, että yhteinen suunta on löytymässä. Ohjaamo-mallin kehittämisessä on tärkeää ratkaista kysymys siitä, onko Ohjaamo yhteinen tila, jossa palveluita tarjotaan, verkoston toimintamalli vai molempia. Kehittämistyössä nuorten osallisuus kehittämiseen ja vuorovaikutus nuorten kanssa on tärkeää (vrt. Byströmin talo Oulussa ja Olkkari-toiminta Mikkelissä). Aikaisempien hankkeiden kokemukset on tärkeää hyödyntää Ohjaamo-mallin luomisessa. Alkavalla rakennerahoituskaudella on Ohjaamo-mallin ja nettiohjauksen kehittämiseen käytettävissä valtakunnallista rahoitusta, jota hallinnoin Keski-Suomen ELY -keskus ja alueellista rahoitusta, joita hallinnoivat ELY- keskukset. Kehittämistä tukee opetus- ja kulttuuriministeriön ja Pohjois-Pohjanmaan ELY -keskuksen hallinnoima Osuva ohjaus - hankekokonaisuus, jonka kautta kehitetään verkostomaisesti tuotetun ohjauspalvelun ohjausosaamista. Nuorisotakuun kuntakokeilut on tärkeää liittää yhteiseen kehittämistyöhön (11 kuntaa tai kuntakokonaisuutta). Ohjaamon toimijoiksi on tärkeää saada ainakin TE -palvelut, kunnat (koulut, sosiaali- ja terveyspalvelut, etsivä nuorisotyö työpajat), oppilaitokset, Kela sekä kolmas sektori. Valtakunnallisen Ohjaamo-malli ja nettiohjaus -hankkeen projektipäällikön paikka laitetaan hakuun todennäköisesti jo ennen juhannusta 2014 ja valinta tehtäneen elokuussa. Valtakunnalliset Ohjaamopäivät pidetään Helsingissä (Paasitorni) 21. - 22.10.2014. Työ- ja elinkeinoministeriö laatii kirjeen eri toimijoille Ohjaamo- mallin kehittämistyöstä kesäkuun 2014 aikana, **liite 3,**TEM:n kirje 25.6.2014.

Ohjaamo-malli ja nettiohjauksen kehittäminen -hankekokonaisuus, Teija Felt ym.

* Hankkeen kuvaus ja vaihe
* Hankkeen yhteydet nuorisotakuuseen liittyvään valtionvarainministeriön käynnistämään kuntakokeiluun
* Elinikäisen ohjauksen ohjaus- ja yhteistyöryhmän toimiminen hankkeen ohjausryhmänä

Teija Felt esitteli Ohjaamo -mallin ja nettiohjauksen kehittämisen -hankekokonaisuuden taustoja ja suunnittelun vaihetta. Keskeistä hankekokonaisuudessa on se, että hankkeeseen osallistuvat yhdessä työ- ja elinkeinoministeriö, opetus- ja kulttuuriministeriö sekä sosiaali- ja terveysministeriö. Tavoitteena on toisaalta kehittää monialaista ohjauspalvelua eli Ohjaamo-mallia ja toisaalta nettiohjausta. Kehittämisen kautta luodaan uudenlaista tapaa toimia yhdessä ja palvella monenlaisissa työelämän ja oppimisen siirtymävaiheissa ja haasteissa eläviä ohjauksen tarpeessa olevia asiakkaita. Tavoitteena on kokonaispalvelu, jossa eri toimijat ja erityisosaajat yhdistävät voimansa asiakkaiden muuttuvien palvelutarpeiden tyydyttämiseksi. Nykytilanteessa tieto-, neuvonta- ja ohjauspalveluista ja ehkäpä erityisesti ohjauksesta on eri toimijoilla erilainen ymmärrys. Kehittämistyön kautta tarkoituksena on päästä yhtenäisempään ymmärrykseen ja yhtenäisempään toimintaan. Aikaisempien hankkeiden kokemuksia ja aikaansaannoksia hyödynnetään mahdollisimman paljon. Valtakunnallisessa kehittämishankkeessa keskitytään toisaalta Ohjaamo-malliin ja tätä varten palkataan kehittämisasiantuntijoita. Toisaalta kehitetään nettiohjausta tiiviissä yhteydessä mm. opintopolku.fi -toimijoiden sekä työ- ja elinkeinohallinnon asiakaspalvelukeskuksen kanssa. Myös tähän kehittämistyöhön palkataan kehittämisasiantuntijoita. Valtakunnallisen kehittämistyön lisäksi valtakunnallisen hankkeen rahoituksen turvin voidaan toteuttaa arviolta kymmenkunta alueellista Ohjaamo- pilottihanketta. Sekä ohjaamopalvelut että nettiohjaus on hankekaudella suunnattu ensisijaisesti nuorille, koska hankerahoitus tulee nuorisotakuukokonaisuudesta. Ajatuksena on, että Ohjaamo -malli ja nettiohjaus palvelevat tulevaisuudessa kaiken ikäisiä ohjauksen tarpeessa olevia asiakkaita.

Teija Felt kertoi valtionvarainministeriön käynnistämästä nuorisotakuun kuntakokeilusta, johon on valittu mukaan 11 kuntaa/kuntaryhmittymää. Kokeilusopimukset on keväällä 2014 tehty kaikkien osallistujien kanssa ja niissä on normitettu yhteistyötä, kuvattu uusia toimintatapoja ja kaikkiin niihin sisältyy samantapaista verkostoyhteistyötä kuin Ohjaamo- mallissakin. Tärkeää on siis varmistaa, että Ohjaamo-mallin kehittämishanke ja kuntakokeilu toimivat mahdollisimman tiiviisti yhdessä ja samaan suuntaan. Kuntakokeilun eteenpäin viemiseksi on perustettu koordinaatioryhmä. Kuntakokeilun mahdollistamiseksi on vireillä pieniä lainsäädäntömuutoksia.

Yhdessä ministeriöiden kesken on suunniteltu, että valtakunnallisen Ohjaamo-mallin ja nettiohjauksen kehittämishankeen strategisena ohjausryhmänä tulee toimimaan valtakunnallinen elinikäisen ohjauksen ohjaus- ja yhteistyöryhmä (ELO -ryhmä). Ryhmää on tätä tarkoitusta varten tarpeen täydentää Keski-Suomen ja Pohjois-Pohjanmaan ELY- keskusten edustajille, nuorten edustajilla ja ehkä esim. Koordinaatti ry:n edustajalla. Ministeriöt tarkistavat ryhmän täydennystarpeen ja täydennys vahvistetaan ELO -ryhmän syksyn 2014 kokouksissa.

Käytiin monipuolista keskustelua Ohjaamo-mallin ja nettiohjauksen kehittämisen perusteista ja tavoitteista, toimijoista, kohderyhmästä, osaamisesta, kytkeytymisestä muihin palveluihin, aikaisempien kokemusten ja saavutusten hyödyntämisestä, nuorten osallisuudesta kehittämiseen, palvelujen monikanavaisuuden tarpeesta jne.

Päätös: Merkittiin tiedoksi sekä päätettiin, että ELO -ryhmä toimii uuteen ESR -ohjelmaan sisältyvän Ohjaamo-mallin ja nettiohjauksen -hankekokonaisuuden strategisena ohjausryhmänä. ELO -ryhmän kokoonpanoa täydennetään Keski-Suomen ja Pohjois-Pohjanmaan ELY- keskusten edustajille sekä nuorten edustajille esim. Koordinaatti ry:n kautta.

**Liite 4,** Ohjaamo-mallin luonnos 14. 5 2014 TEM (kokouksessa täydennettynä)

**4.** **ELY- keskusten ja alueellisten ELO -ryhmien strategiat, toimintasuunnitelmat ja ELY -keskusten/ELO -ryhmien kehittämisryhmäyhteistyö, Laituri -projekti ja ministeriöt, Ari Hyyryläinen, Ulla-Jill Karlsson, Ari-Pekka Leminen**

Ari Hyyryläinen esitteli tiiviisti Laituri-projektin yhteistyössä monien toimijoiden kanssa laatimaa elinikäisen ohjauksen toimintamalliluonnosta sekä työn alla olevaa elinikäisen ohjauksen opasta tai käsikirjaa, **liite 5,** Laituri-hankkeen ELO -malliluonnos ja

**liite 6,** Laituri-hankkeen elinikäisen ohjauksen oppaan sisältöluonnos

Käydyssä keskustelussa todettiin, että elinikäisen ohjauksen opas on tarpeellinen esimerkiksi alueellisten ELO -ryhmien perehdyttämisessä, Tieto-, neuvonta- ja ohjauspalveluihin liittyvän ymmärryksen yhtenäistämisessä ja elinikäisen ohjauksen toimintamallin rakentamisessa. Esille keskustelussa tuli myös se, että alueiden resurssit ELO -toimintaan vaihtelevat ja asian eteenpäin viejistä tai vetäjistä on monin paikoin puutetta. Laituri- projektin rooli alueellisten ELO -ryhmien toiminnan seuraamisessa ja arvioinnissa on ollut tärkeä. Projekti kuitenkin loppuu vuoden 2014 lopussa. Tähän liittyen keskusteltiin siitä, että toisaalta työ- ja elinkeinohallinnon koulutus- ja kehittämiskeskus Salmian työtä jatkava Kehittämis- ja hallintokeskus (alkaen 1.1.2015) ja toisaalta opetus- ja kulttuuriministeriön mandaatilla toimiva valtakunnallinen ohjauksen kehittämiskeskus VOKES voisivat ottaa roolia elinikäisen ohjauksen alueellisten ryhmien toiminnan tukemisesta ministeriöiden kanssa ja rinnalla.

Pirkanmaan ELY- keskuksen aloitteesta ja ministeriöiden tukemana Laituri- hanke on käynnistämässä alueellisten ELO -ryhmien kehittämistyötä niin, että muutaman ELY- keskuksen ELO -toimijat muodostavat kehittämisryhmiä ja keskittyvät valitsemiinsa kehittämisteemoihin, **liite 7,** Laituri-hankkeen kirje ELY -keskuksille kehittämisryhmätoiminnasta. . Ari Hyyryläinen esitteli yhteenvedon ELY-keskusten vastauksista, joita oli saatu 12 ELY- keskukselta. Näistä 11 ilmoitti halukkuutensa osallistua kehittämisryhmätyöhön.

Ulla-Jill Karlsson esitteli kokoukselle OKM:n ja TEM:n yhteisen kirjeluonnoksen, **liite 8**, jossa ELY-keskuksia rohkaistaan em. kehittämisryhmätoimintaan ja jossa ELY -keskuksia ohjeistetaan ELO -ryhmiensä toimintasuunnitelmien ja strategioiden raportoinnista. Keskustelussa todettiin, että kirjeeseen on tarpeen lisätä maininta työ- ja elinkeinohallinnon kehittämis- ja hallintokeskuksen sekä VOKES:n rooli elinikäisen ohjauksen asioissa. Esille tuotiin myös järjestöjen merkitystä alueellisten ELO- ryhmien toimijoina sekä sitä, miten paljon eri alueiden ELO -toiminnan tilanne vielä vaihtelee.

Päätös: Merkittiin tiedoksi ja päätettiin, että Laituri- hanke jatkaa elinikäisen ohjauksen toimintamallin ja elinikäisen ohjauksen oppaan kehittämistä sekä ELY- keskusten ELO -toiminnan kehittämisryhmätyötä syksyllä 2014. Tämän jälkeen näitä kokonaisuuksia hoitavat Salmia ja VOKES yhteistyössä ministeriöiden ja valtakunnallisen ELO -ryhmän kanssa.

**5. Elinikäisen ohjauksen laadun varmistaminen**

**Kokonaisvaltaisen laadunarviointityön mahdollinen käynnistäminen, ministeriöt, VOKES ja alueelliset ELO- ryhmät, Sakari Saukkonen, VOKES**

Keväällä 2014 opetus- ja kulttuuriministeriön, työ- ja elinkeinoministeriön ja VOKES:n kesken käytiin keskusteluja elinikäisen ohjauksen kansallisen laadunvalmistusjärjestelmän luomisesta. Tällaisen laadunvarmennusjärjestelmän luominen oli yhtenä tavoitteena päättymässä olevan ESR- ohjelmakauden ns. NUOVE -hankkeella. Kun NUOVE -hankkeen rahoitus päättyi enneaikaisesti, jäi ohjauksen laadunvarmennuksen kehittäminen kansallisella tasolla kesken. Sittemmin ohjauksen laadun varmistamisen erilaisia arviointivälineitä on kehitetty Opetushallituksessa (Hyvän ohjauksen kriteereiden määrittäminen kesällä 2014), Pohjois-Savossa (elinikäisen ohjauksen laadunvarmennustyökalun luominen 2013), Pohjois-Pohjanmaalla (alueellisen elinikäisen ohjauksen palvelun, laadun ja yhteistoiminnan arviointi- ja seurantatyökalu 2014), Työ- ja elinkeinoministeriössä(Tutka-menetelmän kehittäminen 2013, TEM/konsultit)

Sakari Saukkonen Valtakunnallisesta ohjauksen kehittämiskeskuksesta (VOKES) esitteli VOKES:ssa edellä mainitun keskustelun tuloksena laaditun muistion, **liite9**, jossa perustellaan kokonaisvaltaisen laadunarviointityön merkitystä ja esitetään etenemissuunnitelma tällaisen työn jatkamiseksi Suomessa, Sakari Saukkonen esitti, että VOKES toteuttaa muistiossa esitetyt toimenpide - ehdotukset 1. ja 2. omana perustyönään:

1. Laaditaan alustava kansallinen viitekehys elinikäisen ohjauksen laatujärjestelmän pohjaksi huomioiden jo tehty kansainvälinen ja kansallinen kehitystyö laadunvarmennuksessa
2. Tehdään selvitys nykyisestä elinikäisen ohjauksen kannalta relevantista tietoperustasta, tietoperustan - tai täsmällisemmin eri tietovarantojen – rakentamisessa käytetyistä menettelyistä sekä kerätyn tiedon yhteen sovittamisesta ja soveltuvuudesta laatujärjestelmän kannalta. Lisäksi tehdään alustava arvio mahdollisista uusista elinikäisen ohjauksen laatuun kohdentuvista tiedontarpeista. Kohtien 1. ja 2. työstäminen tehdään rinnakkain ja vuorovaikutteisesti.

Sakari Saukkonen esitti myös, että edellisten vaiheiden jälkeen VOKES tekee tarkennetun esityksen menettelytavoista eli hankesuunnitelman. Hankesuunnitelma tuodaan valtakunnallisen ELO -ryhmän käsittelyyn vuoden 2014 aikana.

Käydyssä keskustelussa kiitettiin tähänastista ohjauksen laatutyötä ja todettiin, että kattavan kansallisen laadunvarmistusjärjestelmän kehittäminen on tarpeellista ja hyödyllistä.

Päätös: Päätettiin menetellä Sakari Saukkosen edellä esittämällä tavalla.

**Hyvän ohjauksen kriteerit/OPH, Ulla-Jill Karlsson**

Ulla-Jill Karlsson kertoi lyhyesti Opetushallituksessa laaditusta luonnoksesta Hyvän ohjauksen kriteereiksi perusopetukseen, lukiokoulutukseen ja toisen asteen ammatilliseen koulutukseen, **liite 9.** Ulla-Jill Karlsson esitti, että pyydetään Opetushallitus esittelemään lopulliset Hyvän ohjauksen kriteerit syksyn 2014 aikana.

Päätös: Päätettiin menetellä Ulla-Jill Karlssonin edellä esittämällä tavalla.

**TUTKA -menetelmän käytön laajentaminen, Ari-Pekka Leminen**

Ari-Pekka Leminen kertoi Työ- ja elinkeinoministeriön konsulteilta tilaaman TUTKA- arviointivälineen käyttöönoton tilanteesta ja sähköisen version näkymistä, **liite 10.** Tutka-arviointivälineen käyttöönotto / TEM-kirje. Ari-Pekka Leminen mainitsi myös Anita Keskisen ja Timo Spangarin tekemästä muistiosta, jossa arvioidaan TUTKA -arviointivälineen käyttökokemuksia Pirkanmaan TE -toimistossa, **liite11.**

Päätös: Merkittiin tiedoksi.

**6. Elinikäisen oppimisen ja ohjauksen kampanja 2014**

Ulla-Jill Karlson, Ari-Pekka Leminen sekä Kimmo Kamppari AMKE ry:stä esittelivät elinikäisen oppimisen ja ohjauksen kampanjaa. Kampanjaa on tänä vuonna haluttu uudistaa ja kehittää mm. toiminnallisemmaksi, vuorovaikutteisemmaksi, valtakunnallisemmaksi, sosiaalista mediaa enemmän käyttäväksi. Pääorganisoijana on aiempien vuosien tapaan AMKE ry. Tapahtuma ajoittuu kahden viikon ajalle eli viikoille 39 - 40 (22.9. - 5.10.2014). Pääteemoina ovat Elinikäinen oppiminen ja ohjaus sekä työn ja koulutuksen liitto. **Liite 12,** kampanjatiedote ”Innostu oppimaan”

Käydyssä keskustelussa pohdittiin sosiaalisen median ja internetin tärkeyttä, eri alueiden yhteistilaisuuksia (livestreemaus tms.), verkostojen mukaan saamista kampanjaan laaja-alaisesti, aiemmin mukana ollutta Hesarin liitettä jne. ELO -ryhmäläisten toivotaan edistävän kampanjan toteutumista.

Päätös: Merkittiin tiedoksi.

**7. Elinikäisen ohjauksen kehittämisen strategisten tavoitteiden toteutumisen tilanne ja strategian mahdollinen uudistamisen tarve**

Teija Felt totesi, että strategian toteutumista ja uudistamisen tarvetta on pohdittu esimerkiksi Ohjaus Suomessa -päivillä Tampereella viime syksynä, **liite 14.** Asetetut strategiset tavoitteet ovat edelleen ajankohtaisia ja toimintaa niiden toteutumiseksi tarvitaan. Teija Felt ehdotti, että aikataulusyistä lykätään asiasta keskusteleminen syksyn ELO -ryhmän kokouksiin.

Päätös: Siirrettiin asia käsittely syksyyn 2014.

**8. Seuraavat kokoukset**

Keskusteltiin tulevien kokousten aiheista ja kokousten määristä. Kokousaiheiksi ehdotettiin:

* koulutuspoliittiset uudistukset
* hyvän ohjauksen kriteerit ja ohjauksen laadunvarmennus laajemminkin
* akateemisten/korkeasti koulutettujen asiat (TEM:n ym. 24.9.2014 järjestämän korkeasti koulutettujen palvelujen työpajan jälkeen)
* ELO – strategiasta keskusteleminen
* Ohjaamo ja nettiohjaus hankekokonaisuuden strategisena ohjausryhmänä toimiminen

Päätös: Pidetään 2 tai 3 kokousta syksyn 2014 aikana ja ensimmäinen kokous pidetään opetus- ja kulttuuriministeriön tiloissa maanantaina 1.9.2014 klo 9–12. Muut kokoukset päätetään seuraavassa kokouksessa. Ehdotuksia käsiteltävistä asioista voi tehdä ELO -ryhmän sihteereille.

9. Muut asiat

Elinikäisen ohjauksen seminaari (ammatillinen koulutus) järjestetään Turussa 8.-9.10.2014

Lisätietoja saa mika.salonen@turku.fi. Seminaarin teemoina ovat nuorisotakuu, monialainen yhteistyö ja ohjauksen laadun arvioiminen. Ilmoittautuminen alkaa 6.8.2014. ja sen voi tehdä linkistä: <https://www.webropolsurveys.com/S/13DC1A49C4AE6CC0.par>

Päätös: Merkittiin tiedoksi.

Muita asioita tähän asiakohtaan ei ollut.

**10. Kokouksen päättäminen**

Puheenjohtaja Teija Felt kiitti osallistujia hyvästä kokouksesta ja päätti kokouksen kello 11.58.

Teija Felt, puheenjohtaja Ari-Pekka Leminen, sihteeri

Työ- ja elinkeinoministeriö Työ- ja elinkeinoministeriö

**Liitteet:**

**Liite1**. Valtakunnallisen ELO -ryhmän 25.2.2014 pidetyn kokouksen muistio

**Liite 2.** Kohti ohjaamoa -tilannekatsaus, Marja Pudas

**Liite 3.** TEM - kirje 25.6.2014, Kirje TL 3 nuorisotakuun ESR -toimenpidekokonaisuudesta ja Ohjaamo- toiminnasta

**Liite 4.** TEM 28.5.2014, Valtakunnallisten toimenpidekokonaisuuksien kuvaus / Nuorisotakuu

**Liite 5.** Ohjaamo-malliluonnos, 14.5 2014 TEM (kokouksessa 6.6.2014 täydennettynä)

**Liite 6.** Laituri -hankkeen ELO -malliluonnos

**Liite 7.** Laituri-hankkeen elinikäisen ohjauksen oppaan sisältöluonnos

**Liite 8.** Laituri-hankkeen kirje ELY -keskuksille kehittämisryhmätoiminnasta.

**Liite 9.** Opetus- ja kulttuuriministeriön ja Työ- ja elinkeinoministeriön kirje

(18.6.2014) ELY -keskuksille ja ELO -ryhmille suunnitelmien ja strategioiden raportoinnista sekä kehittämisryhmäyhteistyöstä

**Liite 10.** Elinikäisen ohjauksen kansallisen laadunvarmistusjärjestelmän luominen, pohjamuistio/luonnos 2.3.2014/VOKES/KTL

**Liite 11.** Opetushallitus, 15.5.2014, Hyvän ohjauksen kriteerit

**Liite 12.** TEM -kirje, 16.5.2014,Tutka-arviointivälineen käyttöönotto

**Liite 13.** TUTKA -arviointivälineen käyttökokemuksia Pirkanmaan TE -toimistossa, muistio 22.5.2014, A. Keskinen ja T.Spangar

**Liite 14.** Elinikäinen oppimisen ja ohjauksen kampanja 2014: kampanjatiedote ”Innostu oppimaan”